વડાપ્રધાને કહ્યું કે, સર્જિકલ સ્ટ્રાઇક એક ખૂબ ગંભીર અને મોટો નિર્ણય હતો, પરંતુ કોઇ એની પર એટલા સવાલો નથી ઉઠાવી રહ્યું, જેટલા નોટબંધી પર કરવામાં આવી રહ્યાં છે. તેમણે કહ્યું, પોતાના હૃદય પર હાથ મુકીને પૂછો સર્જિકલ સ્ટ્રાઇકના 24 કલાક પહેલાં રાજ નેતાઓએ કેવા કેવા નિવેદનો આપ્યા હતા. પરંતુ દેશની જનતાનું વલણ જોઇને તેમણે પોતાની ભાષા બદલવી પડી. તેમણે ખેડૂતોના હિતોની વાત કરતાં કહ્યું કે, આગલી સરકારોએ પાક વીમા યોજના અંગે કોઇ ઠોસ પગલા કેમ ન લીધાં? ખેડૂતોને યૂરિયા માટે કેમ ભટકવું પડ્યું હતું? અમારી સરકારે યૂરિયાના કાળા બજાર પર રોક લગાવી છે. આથી યૂરિયા હવે માત્ર ખેતી માટે વપરાય છે. પ્રધાનમંત્રી આાસ યોજના હેઠળ 22 લાખ 27 હજાર આવાસ બનાવવામાં આવ્યા છે. જ્યારે પહેલાં યોજનાઓ માત્ર નામની જ હતી.